УТВЪРЖДАВАМ:

                                                                              /Трайка Бързева – Директор ОДЗ № 58/
В Ъ Т Р Е Ш Н И   П Р А В И Л А

ЗА ПОДДЪРЖАНЕ НА ПРОФИЛА НА КУПУВАЧА В ОБЕДИНЕНО ДЕТСКО ЗАВЕДЕНИЕ № 58“СЛЪНЧЕВО УТРО“, РАЙОН КРЕМИКОВЦИ, СО, КВ.ЧЕЛОПЕЧЕНЕ, ИЗПРАЩАНЕ НА ДОКУМЕНТИ В РЕГИСТЪРА НА ОБЩЕСТВЕНИТЕ ПОРЪЧКИ И ПУБЛИКУВАНЕТО ИМ В ПРОФИЛА НА КУПУВАЧА

Раздел I

Общи положения

Чл. 1 (1). Тези вътрешни правила, наричани по-нататък “правилата” се приемат на основание чл. 22г от Закона за обществените поръчки (ЗОП) и уреждат реда и условията за поддържане на профила на купувача в Обединено дтско заведение № 58 „Слънчево утро“, район Кремиковци СО, кв.Челопечене, както и редът, по който се извършва изпращането на документи в Регистъра на обществените поръчки (РОП) и публикуването им в профила на купувача, в случаите, определени с настоящите правила и разпоредби на ЗОП.

 (2) В Обединено детско заведение № 58 „Слънчево утро“, район Кремиковци, СО, кв.Челопечене  дейностите свързани с поддържането на профила на купувача, публикуване на документи в него и изпращане на документи в РОП се осъществяват от длъжностни лица по реда и условията, определени в настоящите правила.

Раздел IІ

Поддържане на профила на купувача и удостоверяване на датата на публикуване на електронни документи в него

Чл. 3. Профилът на купувача е обособена част от електронната страница на Обединено детско заведение № 58 „Слънчево утро“, район Кремиковци, СО, кв.Челопечене, ....................................................................., за който е осигурена публичност.
Чл. 4. Достъпът до профила на купувача е свободен и не може да се обвързва с въвеждането на плащания или други технически условия.

Чл. 5. Профилът на купувача се поддържа от служител на Обединено детско заведение № 58 „Слънчево утро“, район Кремиковци СО, кв.Челопечене, упълномощен със заповед на директора на Обединено детско заведение № 58 „Слънчево утро“, район Кремиковци СО, кв.Челопечене.


Чл. 6. За дата на публикуване на документите се приема датата, отбелязана в профила на купувача за всеки един от тях.

                                                   Раздел IІI

Информация, подлежаща на публикуване в профила на купувача и ред за публикуване на документите в профила на купувача. Съобщения до средствата за масово осведомяване.

Чл. 7. В профила на купувача на  Обединено детско заведение № 58 „Слънчево утро“ район Кремиковци СО, кв.Челопечене се публикуват под формата на електронни документи, без да се нарушават приложими ограничения във връзка с обявяване на чувствителна търговска информация и правилата на конкуренцията:

1. предварителните обявления; 

2. решенията за откриване на процедурите и обявленията за обществени поръчки; 

3. документациите за участие в процедурите; 

4.решенията за промяна в случаите по чл. 27а, ал. 1 от ЗОП и променената документация за участие; 

5.разясненията по документациите за участие; 

6.поканите за представяне на оферти при ограничена процедура, състезателен диалог и договаряне с обявление; 

7.протоколите и докладите на комисиите за провеждане на процедурите заедно с приложенията към тях; 

8.решенията по чл. 38 от ЗОП за завършване на процедурите; 

9.информация за датите и основанието за освобождаване или задържане на гаранциите за участие на кандидатите или участниците във всяка процедура за възлагане на обществена поръчка; 

10. договорите за обществени поръчки, заедно със задължителните приложения към тях; 

11. договорите за подизпълнение и допълнителните споразумения към тях; 

12. рамковите споразумения заедно със задължителните приложения към тях; 

13. допълнителните споразумения за изменения на договорите за обществени поръчки; 

14. информация за датата, основанието и размера на всяко извършено плащане по договорите за обществени поръчки и по договорите за подизпълнение, включително за авансовите плащания; 

15. информация за датата и основанието за приключване или за прекратяване на договорите; 

16. информация за датите и основанието за освобождаването, усвояването или задържането на гаранциите за изпълнение на всеки договор; 

17. публичните покани по чл. 101б от ЗОП, заедно с приложенията към тях; 

18. вътрешните правила по чл. 8б от ЗОП; 

19. становищата на директора  на Обединено детско заведение № 58 „Слънчево утро“, район Кремиковци СО, кв.Челопечене по запитвания на възложителя; 

20. одобрените от директора на Обединено детски зведение № 58 „Слънчево утро“, район Кремиковци СО, кв.Челопечене експертни становища от осъществявания предварителен контрол върху конкретната процедура за възлагане на обществена поръчка, а когато възложителят не приеме някоя от препоръките - и мотивите за това; 

21. всякаква друга полезна обща информация като лице за контакти, номер на телефон и факс, пощенски адрес и електронен адрес и други документи и информация, определени с вътрешните правила по чл. 22г от ЗОП. 
Чл. 8. (1) В документите по чл. 7, когато се публикуват в профила на купувача се заличава информацията, за която участниците са приложили декларация за конфиденциалност по чл. 33, ал. 4 от ЗОП, както и информацията, която е защитена със закон. На мястото на заличената информация се посочва правното основание за заличаването.
(2) Заличаването на информацията се извършва от юриста – член на комисията за получаване, разглеждане и оценка на офертите по всяка конкретна процедура,

Чл. 9. (1) Ако друго не е определено със ЗОП, документите по чл. 7, които се публикуват в Регистъра за обществени поръчки /РОП/ или на портала за обществени поръчки, и документациите за участие се публикуват в профила на купувача в първия работен ден, следващ деня на изпращането им в АОП.

(2) Договорите, допълнителните споразумения и документите, свързани с изпълнението на договорите, се публикуват в тридесет дневен срок от:

1. сключването на договорите и на допълнителните споразумения;

2. извършване на плащането, а за договори за периодично повтарящи се доставки на стоки, информацията за извършените плащания се публикува в обобщен вид до двадесето число на месеца, следващ месеца на извършените плащания;

3. освобождаването на гаранцията;

4. получаването от възложителя на договора за подизпълнение и на допълнително споразумение към него;

5. създаването на съответния друг документ.

Чл. 10. Документите и информацията по чл. 7, които се отнасят до конкретна обществена поръчка, се обособяват в самостоятелен раздел в профила на купувача, представляващ електронна преписка със самостоятелен идентификационен номер и дата на създаването.
Чл. 11. (1) Самостоятелния раздел се поддържа в профила на купувача до изтичането на една година от:

1. приключването или прекратяването на процедурата – когато не е сключен договор;
2. изпълнението на всички задължения по договора, съответно на всички задължения по договорите в рамковото споразумение.
(2) Извън случаите по алинея 1 документите и информацията по чл. 7  се поддържа в профила на купувача, както следва:

1. по т. 1 – една година от публикуването в профила на купувача;

2. по т. 18 – една година след изменението или отмяната им;

3. по т. 19 и т. 21 – постоянно, със съответната актуализация.

Чл. 12 (1) Към всяка процедура обособена в профила на купувача се добавя номер на преписката в РОП/регистъра за обществени поръчки/, който съдържа рвръзката към цялата документация и информация публикувана на електронната страница на АОП.

(2) Към уникалния номер на всяка обществена поръчка в профила на купувача се показва връзката към самостоятелния раздел в профила на купувача, в който се съдържат документите и информацията за конкретната поръчка.
Чл. 13. Юриста, отговорен за провеждане на конкретната процедура изпраща до АОП информация за адреса на връзката едновременно с решението за откриване на процедурата.

Чл. 14. Електронните документи по чл. 7 се предоставят на служителя по чл. 5, наименувани на латиница, съобразно вида на документа, както следва:

1. по т. 1 – т. 8,  т. 10 – т. 13, т. 15 и т. 17 – т. 21 от юриста, отговорен за конкретната процедура;

2. по т. 9, т. 14 и т. 16 – от главния счетоводител, а в случаите на задържане/усвояване на гаранциите съвместно с юриста, отговорен за конкретната процедура.

Чл. 15. Юриста, отговорен за провеждане на конкретната процедура отговаря за срочното и навременно изпращане на съобщение до средствата за масово осведомяване:
1. за поръчки, възлагани след процедура по чл. 16 от ЗОП – след публикуване на обявлението за обществената поръчка в РОП/ррегистъра за обществени поръчки/;
2. за поръчки, възлагани по реда на глава 8а от ЗОП – в деня на публикуването на публичната покана в Портала за обществени поръчки.
(2) Съобщението по ал. 1 следва да съдържа най-малко предмет на обществената поръчка и дата на публикуването й в РОП/регистъра за обществени поръчки/, съответно Портала за обществени поръчки. Не може да съдържа информация, която не е посочена в обявлението за поръчката, съответно публичната покана.
(3) Съобщението по ал. 1 се изпраща по електронен път в един и същи ден до:

1. Българска телеграфна агенция;

2. най-малко три печатни медии;

3. най-малко три лицензирани радио- и телевизионни оператори.
(4) Служителят, определен да изпрати съобщението по ал. 1 е длъжен да осигури доказателства за изпълнението на задължението по чл.27, ал.2 от ЗОП, респективно чл. 101б, ал.3 от ЗОП, които да приложи в досието на обществената поръчка.
Чл. 16 Служителят отговорне за публикуването на електронните документи по чл. 7 са е длъжен да осъществяват необходимата комуникация с оглед публикуването им в законоустановените срокове.

Раздел IV
Ред за изпращане на документите в регистъра на обществените поръчки
Чл. 17 (1)  Регистърът на обществените поръчки/РОП/ представлява единна електронна база данни.

(2) В регистъра се набира и съхранява информация, свързана с обществените поръчки с цел осигуряване на публичност и прозрачност относно процеса на тяхното възлагане.

(3) Информация в РОП/регистъра за обществени поръчки/ се публикува от юриста, отговорен за провеждането на поръчката чрез електронен подпис, след подписване на съответния документ от директора на Обединено детско заведение № 58 „Слънчево утро“, район Кремиковци СО, кв.Челопечене.
Раздел V
Преходни и заключителни разпоредби


§ 1. Настоящите Вътрешни правила се издават на основание чл.22г от  ЗОП.


§ 2. При възлагане и провеждане на процедури по ЗОП, финансирани частично или напълно със средства от европейските фондове, освен настоящите вътрешни правила се прилагат и правилата на съответните финансиращи  програми. За проектите финансирани от Финансовия механизъм на Европейското икономическо пространство се спазват изискванията за извършване на предварителен контрол, регламентиран в ЗОП на цялата процедура и сключване на договорите за изпълнение, съгласно „Ръководството за изпълнение на проектите по Финансовия механизъм на Европейското икономическо пространство”.

            § 3. За всички неуредени с настоящите Вътрешни правила въпроси се прилагат разпоредбите на ЗОП и свързаните с него подзаконови нормативни актове.


§ 4. Вътрешните правила сесе утвърждават със Заповед на Директора на Обединено детско завдение № 58 „Слънчево утро“ район Кремиковци СО, кв.Челопечене.. 

§ 5.  Вътрешните правила се изменят и допълват по реда на тяхното утвърждаване.
§ 6.  Вътрешните правила влизат в сила от датата на утвърждаването им.

